Document ID: 32006D0382

KOMISJONI OTSUS,
22. mai 2006,
organisatsiooni Hellenic Register of Shipping piiratud tunnustuse laiendamise kohta Malta Vabariigi suhtes
(teatavaks tehtud numbri K(2006) 1990 all)
(Ainult maltakeelne tekst on autentne)
(EMPs kohaldatav tekst)
(2006/382/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. novembri 1994. aasta direktiivi 94/57/EÜ laevade kontrolli ja ülevaatusega tegelevate organisatsioonide ning veeteede ametite vastavat tegevust käsitlevate ühiste eeskirjade ja standardite kohta, (1) ning eelkõige selle artikli 4 lõiget 3,
võttes arvesse Malta ametivõimude 15. septembri 2004. aasta kirja, milles taotleti organisatsiooni Hellenic Register of Shipping (edaspidi “HRS”) piiratud tunnustuse laiendamist Malta suhtes kooskõlas direktiivi 94/57/EÜ artikli 4 lõikega 2,
ning arvestades järgmist:
(1)
Direktiivi 94/57/EÜ artikli 4 lõike 3 kohane piiratud tunnustus antakse organisatsioonidele, kes on klassifikatsiooniühingud, mis täidavad kõik kriteeriumid peale nende, mis on sätestatud nimetatud direktiivi lisa A-osa (Üldnõuded) punktides 2 ja 3, kuid mille tähtaeg ja ulatus on piiratud, et asjaomane organisatsioon saaks kogemusi.
(2)
Komisjoni otsusega 2001/890/EÜ (2) anti HRSile Kreeka poolt taotletud tunnustus vastavalt asjaomase direktiivi artikli 4 lõikele 3. Komisjoni otsusega 2005/623/EÜ (3) pikendati seda tunnustust Kreeka ja Küprose suhtes kolmeks aastaks alates 3. augustist 2005.
(3)
Komisjon on koos Malta pädeva veeteede ametiga kontrollinud, et HRS täidab kõik direktiivi 94/57/EÜ lisas sätestatud kriteeriumid peale nende, mis on sätestatud nimetatud lisa A-osa (Üldnõuded) punktides 2 ja 3. Lisaks on HRS võtnud endale eesmärgi viia oma tegevus vastavusse tunnustatud organisatsioonide keskmise näitajaga.
(4)
Käesoleva otsusega ettenähtud meetmed on kooskõlas direktiivi 94/57/EMÜ artikli 7 alusel loodud COSS komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsusega 2001/890/EÜ organisatsioonile Hellenic Register of Shipping antud piiratud tunnustust laiendatakse Malta Vabariigi suhtes.
Artikkel 2
Käesolev otsus on adresseeritud Malta Vabariigile.
Brüssel, 22. mai 2006

Labels: 8
18
20